તાલાલા તાલુકાનાં આંબળાશ (ગીર) નજીક આઠ સિંહબાળ સાથે ચાર સિંહણો ફરવા પહોંચી હતી. ગામનાં પાદરમાં એક ખેડુતની વાડીએ આવેલા મકાનમાં ગાય બાંધેલી હતી. એ જોઇ એક સિંહ બાળ પોતાની પ્રકૃતિ મુજબ શિકાર કરવાનાં શુરાતનમાં ઓરડીમાં છાપરે ચઢયું અને તૂટેલા પતરામાંથી ઓરડીમાં ખાબકર્યું તો ખરૂં. પણ સિંહબાળને ગાયે પણ શિંગડાથી બરાબરનું ઉલાળ્યું. આથી જીવ બચાવવા સિંહબાળ 'નિરણ'નાં ઢગલામાં સંતાઇ ગયું. બાદમાં સવારે વનવિભાગનાં સ્ટાફે બચ્ચાને ઓરડીમાંથી બહાર કાઢયું હતું.